Anwār as-Sadāt - Vikipeedia, vaba entsüklopeedia

# Anwār as-Sadāt

###

Muḩammad Anwār as-Sadāt (25. detsember 1918, Mit Abu al-Kum, Egiptus – 6. oktoober 1981, Kairo) oli Egiptuse sõjaväelane ja poliitik, president aastail 1970–1981.

Anwar Sadat sai kuulsaks rahu toomisega Egiptuse ja Iisraeli suhetesse, sõlmides 1978 Camp Davidi rahulepingu. 19. novembril 1977 sai ta esimeseks araabia riigipeaks, kes ametlikult külastas Iisraeli. Ta tegi seda Menachem Begini kutsel; riigivisiidi ajal pidas ta ka Knessetis kõne. Rahulepingu tulemusena taandus Iisrael järk-järgult Kuuepäevase sõja käigus vallutatud Siinai poolsaarelt, viies 1983. aastaks kõik oma väed sealt välja.

Kuigi see tõi nii Sadatile kui Beginile 1978. aastal Nobeli rahupreemia, muutis see Sadati araabia maades ebapopulaarseks. Seda käsitleti araabia ühtsuse ja palestiinlaste reetmisena. Egiptus heideti Araabia Liigast välja ja liiga peakorter viidi Kairost Tunisesse. Alles 1989. aastal võeti Egiptus jälle Araabia Liiga liikmeks ja peakorter toodi Kairosse tagasi.

Välispoliitikas muutus Egiptus Ameerika Ühendriikide oluliseks liitlaseks Lähis-Idas ning vähenesid riigi sidemed Nõukogude Liiduga. Sadat reformis Egiptuse majandust, lõpetades riikliku sotsialismi ning rakendades "avatud" majanduspoliitikat.

Sõjaväeparaadi ajal lasksid Sadati maha tema poliitikaga rahulolematud ohvitserid.

## [redigeeri] Kirjandus

- Ervin Réti, "Surm tribüünil" (ülevaade Egiptuse president Anwar Sadati elust ja surmast). Ungari keelest tõlkinud Ivar Sinimets. Eesti Raamat, Tallinn 1987

Nobeli rahuauhinna laureaat |

## [redigeeri] Välislingid

Artikliga seotud multimeediafaile Wikimedia Commonsis:
Anwar Sadat

- Anwar Sadati elulugu "Britannicas"

Välja otsitud andmebaasist "http://et.wikipedia.org../../../a/n/w/Anw%C4%81r_as-Sad%C4%81t_d7f3.html"

Kategooriad: Egiptuse inimesed | Sündinud 1918 | Surnud 1981

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Indonesia
- Bahasa Melayu
- Български
- Català
- Dansk
- Deutsch
- English
- Español
- Français
- 한국어
- Hrvatski
- Íslenska
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Slovenščina
- Српски / Srpski
- Suomi
- Svenska
- ไทย
- Türkçe
- 中文